15.10.2014 Euroopan unionin virallinen lehti L 297/7 KOMISSION TÄYTÄNTÖÖNPANOASETUS (EU) N:o 1079/2014, annettu 14 päivänä lokakuuta 2014, ostoina, varastointina ja varastojen myyntinä toteutettavien interventioiden rahoituskustannusten laskemisessa sovellettavien korkokantojen vahvistamisesta maataloustukirahaston tilikaudeksi 2015 EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (') ja erityisesti sen 20 artiklan 1 ja 4 kohdan, on kuullut maatalousrahastojen komiteaa, sekä katsoo seuraavaa: (1) — Komission delegoidun asetuksen (EU) N:o 906/2014 (?) 3 artiklan 1 kohdan a alakohdassa säädetään, että jäsen- valtioiden tuotteiden ostoon osoittamiin varoihin liittyvistä rahoituskustannuksista aiheutuvat menot määritetään mainitun asetuksen liitteessä I vahvistettujen laskentasääntöjen mukaisesti. (2) — Delegoidun asetuksen (EU) N:o 906/2014 liitteessä I olevan I kohdan 1 alakohdan mukaisesti kyseiset rahoitus- kustannukset lasketaan unionissa yhdenmukaisesti sovellettavan, komission kunkin tilikauden alussa vahvistaman korkokannan perusteella. Yhdenmukainen korkokanta vastaa mainitussa liitteessä olevan I kohdan 2 alakohdan ensimmäisessä alakohdassa säädetyn jäsenvaltioiden tiedonannon toimittamista edeltäneiden kuuden kuukauden aikana todettujen kolmen kuukauden Euribor-korkojen, jotka painotetaan yhdellä kolmasosalla, ja kahdentoista kuukauden Euribor-korkojen, jotka painotetaan kahdella kolmasosalla, keskiarvoa. (3) — Lisäksi delegoidun asetuksen (EU) N:o 906/2014 liitteessä I olevan I kohdan 2 alakohdan toisen alakohdan mukai- sesti, jos jäsenvaltio ei toimita tiedonantoa mainitun liitteen I kohdan 2 alakohdan ensimmäisessä alakohdassa mainitussa muodossa ja määräajassa, kyseisessä jäsenvaltiossa toteutuneen korkokannan katsotaan olevan 0 prosenttia. Jos jäsenvaltio ilmoittaa, ettei sille ole aiheutunut korkokuluja, koska sillä ei ollut viitekaudella maataloustuotteita julkisissa interventiovarastoissa, komissio vahvistaa kyseisen korkokannan mainitun kohdan kolmannen alakohdan mukaisesti. (4) — Delegoidun asetuksen (EU) N:o 906/2014 liitteessä I olevan I kohdan 3 alakohdan mukaisesti mainitussa liit- teessä olevan I kohdan 2 alakohdan perusteella määritettyä korkokantaa on verrattava kyseisen liitteen 1 kohdan 1 alakohdan perusteella vahvistettuun yhdenmukaiseen korkokantaan. Kuhunkin jäsenvaltioon sovelletaan sitä korkokantaa, joka on näistä kahdesta korkokannasta pienempi. (5) — Koska maataloustuotteita ei ollut julkisissa interventiovarastoissa vuoden 2014 maaliskuusta elokuuhun ulottu- valla kuuden kuukauden viitekaudella, jäsenvaltioilta ei vaadittu delegoidun asetuksen (EU) N:o 906/2014 liit- teessä I olevan I kohdan 2 alakohdan ensimmäisen alakohdan mukaista ilmoitusta. (6) — Maataloustukirahaston tilikaudella 2015 sovellettavat korkokannat olisi vahvistettava ottaen huomioon nämä eri tekijät, ON HYVÄKSYNYT TÄMÄN ASETUKSEN: 1 artikla Jäsenvaltioiden interventiotuotteiden ostoon osoittamiin varoihin liittyvien rahoituskustannuksista aiheutuvien ja Euroo- pan maatalouden tukirahaston (maataloustukirahasto) tilikaudelle 2015 kirjattavien menojen osalta delegoidun asetuksen (EU) N:o 906/2014 liitteessä I säädetyksi korkokannaksi vahvistetaan mainitun asetuksen 3 artiklan 1 kohdan a alakohdan mukaisesti yhdenmukainen korkokanta, joka on 0,4 prosenttia. (') EUVLL 347, 20.12.2013,s. 549. (?) Komission delegoitu asetus (EU) N:o 906/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä julkisen intervention menojen osalta (EUVL L 255, 28.8.2014, s. 1).